સરકાર દ્વારા સુગર ઉદ્યોગને રૂ.5,500 કરોડનું પેકેજ આપવામાં આવ્યું હોવા છતાં સતત બીજા દિવસે સુગર શેરોમાં વેચવાલી જોવા મળી હતી. બે સપ્તાહ અગાઉ આ સેગમેન્ટના શેરોમાં તેજીનો જોવાયેલો જુવાળ શમી ગયો હતો અને ટ્રેડરોએ અન્ય શેરોમાં થયેલા નુકશાનને સુગર શેરોના નફા સાથે સરભર કર્યો હોવાનું કહેવાતું હતું. સુગર શેરોમાં ધામપુર 8 ટકા, અવધ 7.9 ટકા, થીરૂઅરુરન 6.8 ટકા, ડીસીએમ શ્રીરામ 6.2 ટકા, પિકેડીલ 5.9 ટકા ઘટ્યા હતા. જ્યારે મગધ, માવના, ધામપુર, ધરમશી, કેસર, ગાયત્રી વગેરે પાંચ ટકાની નીચલી સર્કિટે ગબડ્યા હતા.